armvectores/hy_wikipedia_2023 huggingface dataset:
Վերպա կոնաձև

Վերպա կոնաձև  (լատ.՝ Verpa conica), Morchellaceae ընտանիքի պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
10 սմ բարձրությամբ պտղամարմինը ուղիղ է։ 1-3 x 1-1,5 սմ գլխարկը մատնոցանման է, ազատ եզրերով, զանգակաձև կամ ձվաձև, թույլ ալիքավոր կամ ծալքավոր, վերևից բաց շագանակագույն, իսկ ներքևից՝ սպիտակ։ Բարակ, մոմանման պտղամիսը առանց յուրահատուկ համի և հոտի է։ Ոտիկը 5-10 x 1-1,5 սմ է, բաց դեղնավուն, սպիտակավուն, ալրանման փառով։ Գլանաձև պայուսակները պարունակում են 8 սպոր։ Մինչև 10 մկմ պարաֆիզները շականակագույն են, թելանման, գագաթնային մասում լայնացած։ Սպորները 20-25 x 12-18 մկմ են, կլորավուն կամ էլիպսաձև, անգույն, հարթ։


== Տարածվածություն ==
Ընդհանուր արեալը ընդգրկում է Եվրոպան, Ասիան, Հյուսիսային Ամերիկան, Հյուսիսային Կովկասը (Վրաստան, Հայաստան)։ Հայաստանում հայտնաբերված է Երևանի ֆլորիստիկական շրջանում՝ «Խոսրովի անտառ» արգելոց, Զանգեզուրի ֆլորիստիկական շրջան։


== Էկոլոգիա ==
Հայաստանի հանդիպում է հազվադեպ, եզակի առանձնյակներով, հողի վրա, լայնատերև անտառներում, 1300-1900 մ բարձրություններում, մայիս-հունիս ամիսներին։ Հումուսային սապրոտրոֆ է։ Պտղամարմինները ուտելի են։


== Պահպանություն ==
Խոցելի տեսակ է։ Հայաստանում պահպանվում է «Խոսրովի անտառ» արգելոցի համապատասխան էկոհամակարգերի կազմում։


== Ծանոթագրություններ ==
Քոնեկա շրջան (Ալաբամա)

Քոնեկա (անգլ.՝ Conecuh County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2.201 կմ² է, բնակչությունը՝ 13.228 մարդ (2010 թ. տվյալներով)։ Շրջկենտրոնն է Էվերգրին բնակավայրը։ Կազմավորվել է 1818 թ.։


== Ծանոթագրություններ ==
Շահեն Պետրոսյան

Շահեն Նիկոլայի Պետրոսյան (փետրվարի 17, 1912(1912-02-17), Դդմաշեն, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - մարտի 14, 1999(1999-03-14)), իրավաբանական գիտությունների դոկտոր պրոֆեսոր, Հայաստանի գերագույն դատարանի նախագահ։ Եղել է Երևանի պետական համալսարանի իրավաբանական ֆակուլտետի դեկան, երկար տարիներ ղեկավարել է պետության և իրավունքի տեսության ու պատմության ամբիոնը։


== Կենսագրություն ==
Շահեն Պետրոսյանը ծնվել է փետրվարի 17-ին՝ Սևանի շրջանի Դդմաշեն գյուղում։ Դդմաշենը պատմական Հայաստանի հնագույն և խոշոր գյուղերից է եղել։ Դրա ապացույցն է դեռևս VII դարում կառուցված քառանիստ վեհակետ Սուրբ Թադևոս եկեղեցին։
Միջնակարգ մասնագիտական կրթություն ստանալուց հետո տեղափոխվել է Երևան, անցել աշխատանքի, ապա 1933 թ.-ին ընդունվել ԵՊՀ իրավաբանական ֆակուլտետ, որն ավարտել է 1937 թ։ Ուսմանը զուգահեռ 1934 – 1936 թվականներին աշխատել է Երևանի Թելմանի անվան թիվ 13 գիշերօթիկ դպրոցի տնօրեն։
Իր գործունեությունը նա սկսեց պրակտիկ իրավաբանական աշխատանքից՝ հանրապետության դատախազության բաժնի դատախազ, քաղաքացիական բաժնի պետի տեղակալ, 1940-1943 թթ.-ին՝ Երևանի Մոլոտովյան շրջանի դատախազ։ Նա ընդամենը 38 տարեկան էր, երբ հանրապետության իշխանության բարձրագույն մարմինը՝ Գերագույն սովետը նրան ընտրում է հանրապետության արդարադատության բարձրագույն մարմին՝ Գերագույն դատարանի նախագահ։
1949 թ. Մոսկվայում հաջողությամբ պաշտպանելով թեկնածուական դիսերտացիա, ստանալով իրավաբանական գիտությունների թեկնածուի գիտական աստիճան, աշխատաքի է անցնում համալսարանում, վարելով մի շարք պաշտոններ՝ դասախոսի, դոցենտի, ֆակուլտետի դեկանի, ամբիոնի վարիչի և այլն։
1974-1978 թթ. Շահեն Պետրոսյանը եղել է իրավաբանական ֆակուլտետի դեկան, երկար տարիներ (1977-1985 թթ.) ղեկավարել է պետության և իրավունքի տեսության և պատմության ամբիոնը։ Պրոֆեսոր Շահեն Պետրոսյանը ֆակուլտետում դասավանդել է «Արտասահմանյան երկիրների պետության և իրավունքի պատմություն», «Արտասահմանյան սոցիալիստական երկրների պետական իրավունք» դասընթացները։
1972 թ-ին նա իրավաբանական գիտությունների դոկտոր էր, ապա պրոֆեսոր՝ 1974 թ.։
Մասնակցել է հայկական ԽՍՀՄ օրենսդրական ակտերի նախագծերի մշակմանը և 25 տարի անընդմեջ գլխավորել է հայկական ԽՍՀՄ «Գիտելիք» ընկերության վարչության առընթեր՝ պետության և իրավունքի գիտամեթոդական խորհրդի աշխատանքները։
Հանդիսացել է իրավաբանական ֆակուլտետի գիտական աստիճան շնորհող մասնագիտական խորհրդի նախագահ, ՀՍՍՀ բարձրագույն և միջնակարգ մասնագիտական կրթության մինիստրության գիտամեթոդական խորհրդի նախագահ։
1982 թ-ին նրան շնորհվել է հայական ԽՍՀՄ վաստակավոր իրավաբանի կոչում և ԽՍՀ Գերագույն սովետի պատվոգիր-մեդալ։
2012 թվականի դեկտեմբերի 14-ին տեղի ունեցավ ԵՊՀ իրավագիտության ֆակուլտետի պրոֆեսորադասախոսական կազմի գիտաժողով՝ նվիրված Շահեն Պետրոսյանի 100-ամյակին։ 2013 թվականին հրատարակվեց համանուն գիրքը (ԵՊՀ հրատարակչություն)։


== Գրական աշխատանքներ ==
Սովետական պետականության սահմանադրական զարգացումը Հայաստանում, 1958։
Հայկական ԽՍՀ Գերագույն Սովետը։ Երևան, «Հայպետհրատ», 1963։
Սովետական ժողովուրդների մեծ ընտանիքը, Երևան, 1972։
ՀԽՍՀ Գերագույն Սովետը։ Երևան, «Հայաստան», 1974։
Հայկական ՍՍՀ սահմանադրությունը և նրա պատմական զարգացումը, 1982։
Զարգացած սոցիալիզմի պետական իշխանության մարմինները, 1982։
Արտասահմանյան երկրների պատմության և իրավունքի պատմություն, 1986։
Հուշագրություն, 1994։


== Ծանոթագրություններ ==
27

Այս հոդվածը 27 թվականի մասին է։ Տես նաև 27 թվի մասին հոդվածը։
27 թվական, ոչ նահանջ տարի, որն, ըստ Գրիգորյան օրացույցի, սկսվում է ուրբաթ օրը։ Այն մեր թվարկության 27-րդ տարին է, 1-ին հազարամյակի 27-րդ տարին, 1-ին դարի 27-րդ տարին, 1-ին դարի 3-րդ տասնամյակի 7-րդ տարին, 20-ական թվականների 7-րդ տարին։


== Դեպքեր ==


== Ծնունդներ ==
(5988) Գորոդնիցկի

(5988) Գորոդնիցկի (անգլ.՝ Gorodnitskij), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,682254 ա. մ., առավելագույնը մոտենում է 2,2621 ա. մ. հեռավորության վրա և հեռանում 3,1024 ա. մ.։ Արեգակի շուրջ մեկ ամբողջական պտույտ է կատարում 1604,53 երկրային օրվա ընթացքում, իր ուղեծրով շարժվելով միջինում 0,224365 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5988) Գորոդնիցկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեգրինցի

Նեգրինցի (ուկրաիներեն՝ Негринці), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Նեգրինցի գյուղում բնակվում էր 757 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մատվեյ Պլատովի կիսանդրի (Կամենսկ-Շախտինսկի)

Անվան այլ կիրառումների համար տե՛ս՝ Մատվեյ Պլատովի հուշարձան (այլ կիրառումներ)Մատվեյ Պլատովի կիսանդրի (ռուս.՝ памятник-бюст атаману М. И. Платову), հուշարձան Ռուսաստանի Դաշնության Ռոստովի մարզի Կամենսկ-Շախտինսկի քաղաքում։ Նվիրված է Դոնի կազակական զորքի ատաման, հեծելազորի գեներալ, Ռուսական կայսրության XVIII դարի վերջի - XIX դարի սկզբի բոլոր պատերազմների մասնակից Մատվեյ Իվանովիչ Պլատովին (1753-1818)։ Բացվել է 2003 թվականի հոկտեմբերի 14-ին։


== Պատմություն ==
Հուշարձանը նվիրված է Մատվեյ Իվանոիվիչ Պլատովին, որը ծնվել է Դոնի կազակության մայրաքաղաք Չերկասկում (այժմ` գյուղ Ստարոչերկասկայա)։ Պլատովը Դոնի կազակության հերոս է, նա կյանքի 47 տարին նվիրել է մարտերին ու ճակատամարտերին։ Մ. Պլատովը ռուս-թուրքական պատերազմների մասնակից է, Ալեքսանդր Վասիլևիչ Սուվորովի աջակիցը։ Մասնակցել է Օչակովի և Իզմայիլի գրավմանը, 1812 թվականի Հայրենական պատերազմի հերոս է, Դոնի կազակական զորքի ռազմական ատաման։ Ռուսական բանակի արտասահմանյան արշավների ժամանակ Պլատովը ղեկավարել է կազակական կորպուսը։ Նրա առաջնորդությամբ կազակները հաղթել են ֆրանսիական, թուրքական և թաթարական զորքերին։
Ատամանի կիսանդրին տեղադրված է պատվանդանի վրա։ Այն բացվել է 2003 թվականի հոկտեմբերի 14-ին, Դոնի կազակների պաշտելի տոնի` Սուրբ Աստվածածնի օրը։ Հուշարձանը տեղադրվել է Սուրբ Աստվածածին եկեղեցու մոտ, ատաման Պլատովի անվան հրապարակում։ Պարսպապատված է աղյուսե ցածր սյունակներով ցանցկեն մետաղական ցանկապատով։
1921 թվականին Կամենսկ-Շախտինսկի քաղաքում ստեղծվել է ներկայիս Պլատովի հրապարակը։ Այն գոյացել է Պողոս և Պետրոս առաքյալների տաճարը քանդելուց հետո, որը կառուցվել էր մինչև գմբեթները, սակայն Առաջին համաշխարհային պատերազմի պատճառով շինարարությունը դադարեցվել էր։ Հրապարակը ստացել է Պետրոպավլովյան անվանումը։ Ավելի ուշ հրապարակում տեղադրվել է տաչանկայով հուշակոթող։ Խորհրդային իշխանության տարիներին հրապարակը կոչվել է հեղափոխական, խորհրդային ռազմական գործիչ, գեներալ-գնդապետ Եֆիմ Շչադենկոյի անունով, որը ծնվել էր Կամենսկայա գյուղում (ներկայիս Կամենսկ-Շախտինսկի քաղաքը)։ Սկզբնապես հրապարակը հասել է մինչև Ուկրաինական փողոց։
Հրապարակը վերանվանվել է 2010 թվականի սեպտեմբերին ի պատիվ Մատվեյ Իվանովիչ Պլատովի։ Հրապարակում տեղադրվել են Պլատովի կիսանդրին և հուշակոթող։ Հրապարակում տեղադրված է նաև «Պլատովի հրապարակ» մակագրությամբ հուշատախտակ և անվանումը պարզաբանող տախտակ։


== Հղումներ ==
Памятник М.И. Платову Archived 2017-04-22 at the Wayback Machine.
Бюст атамана М. И. Платова (Каменск-Ша́хтинский)
Памятник атаману Платову Archived 2017-03-26 at the Wayback Machine.


== Ծանոթագրություններ ==
Սֆորցա ամրոցի պատկերասրահ

Սֆորցա ամրոցի պատկերասրահ (իտալերեն՝ Pinacoteca del Castello Sforzesco), արվեստի պատկերասրահ Իտալիայի Միլան քաղաքի Սֆորցա ամրոցի թանգարանային համալիրի կազմում։


== Պատմություն ==
Պատկերասրահը բացվել է 1878 թվականին։ Այստեղ ներկայացված են արվեստի 230 գործեր, այդ թվում Տիցիանի, Անդրեա Մանտենյայի, Ջովաննի Անտոնիո Կանալետտոյի, Անտոնելլո դա Մեսինայի, Պիզանելլոյի, Վինչեցո Ֆոպպայի, Ջովաննի Բելլինիի, Կորեջիոյի, Բերնարդինո Լուինիի, Լորենցո Լոտտոյի, Տինտորետտոյի գլուխգործոցները։ Թանգարանի ամբողջական հավաքածուն համալրվել է հայտնի քաղաքացիների և հավաքորդների նվիրատվությունների հաշվին՝ հասնելով 1500 արվեստի գործերի։
Պատկերասրահի առաջին սենյակները նվիրված են 15-րդ և 16-րդ դարերի կրոնական թեմաներով արվեստի գործերին՝ ներառելով Վինչենցո Ֆոպպայի, Ամբորջո Բերգոնոնեի, Բրամանտինոյի, Կառլ Կրիվելլիի, Բերնարդինո Լուինիի և Լոմբարդիա շրջանի և Իտալական վերածննդի նկարիչների աշխատանքները։ Պատկերասրահի այս հատվածում է ներկայացված Անդրեա Մանտենյայի «Trivulzio Madonna» կտավը (թվագրվում է 1497 թվական), թանգարանում է գտնվում նաև Ֆրա Ֆիլիպպո Լիպպիի «Trivulzio Madonna» կտավը։
Ցուցասրահի երկրորդ հատվածում ներկայացված են 16-րդ, 17-րդ և 18-րդ դարերի արվեստի գործեր, որոնք ներառում են և՛ աշխարհիկ, և՛ կրոնական կտավներ, ինչպիսիք են Կանալետտոյի, Ջովաննի Բատիստա Տիեպոլոյի, Բերնարդո Բելոտոյի, Տիցիանի և Տինտորետոյի աշխատանքները։
Պատկերասրահում ներկայացված են նաև Սֆորցա ընտանիքի անդամների դիմանկարները։


== Պատկերասրահ ==

		
		
		
		
		
		
		
		


== Տես նաև ==
Սֆորցա ամրոց


== Ծանոթագրություններ ==


== Աղբյուրներ ==
Le città d'arte: Milano. Skira. 2008..
Milano e provincia, Touring Club Italiano ed.2003, autori vari.


== Արտաքին հղումներ ==
Պաշտոնական կայք Archived 2012-04-22 at the Wayback Machine.
Գորոդոկ (գյուղ, Ուսվյատսկոե գյուղական բնակավայր)

Անվան այլ կիրառումների համար տե՛ս՝ ԳորոդոկԳորոդոկ (ռուս.՝ Городок), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորտնովկա (գյուղ, Պոլտավայի շրջան)

Պորտնովկա (ուկրաիներեն՝ Портнівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Պորտնովկա գյուղում բնակվում էր 83 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոնա Ղարիբյան

Սոնա Ռուդոլֆի Ղարիբյան (օգոստոսի 13, 1969(1969-08-13), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ վերահսկիչ պալատի խորհրդի անդամ։


== Կրթություն ==
1987-1993 թթ. - սովորել և ավարտել է Հայաստանի պետական ճարտարագիտական համալսարանը՝ ինժեներ-էլեկտրամեխանիկի որակավորմամբ։
1991-1992 թթ. - սովորել և ավարտել է «Գիտելիք» ընկերության «Հաշվապահական հաշվառումը կոոպերատիվներում և փոքր ձեռնարկություններում» դասընթացը։
1997-2001 թթ. - սովորել և ավարտել է Հայաստանի Հանրապետության կենտրոնական բանկի ուսումնական կենտրոնի դասընթացները։
Վերապատրաստվել է Ղրղզստանում, Լեհաստանում, Ավստրիայում, Սլովենիայում, Ֆրանսիայում, Նիդեռլանդներում և Եգիպտոսում։


== Աշխատանքային գործունեությունը ==
1986-1991 թթ. - աշխատել է «Նեյտրոն» գործարանում՝ որպես էլեկտրամոնտաժող։
1992-1994 թթ. - ՀՀ մշակույթի նախարարության ժողովրդական գործիքների անսամբլի գլխավոր հաշվապահ։
1994-1995 թթ. - աշխատել է «Անուշ-99» ՍՊԸ-ում՝ որպես գլխավոր հաշվապահ։
1995-1998 թթ. - Հայաստանի բանկերի ասոցիացիայի գլխավոր հաշվապահ։
1998-2008 թթ. - Հայաստանի Հանրապետության կենտրոնական բանկի ֆինանսական վերահսկողության վարչության 1-ին բաժնի պետ։
2008-2014 թթ. - Հայաստանի Հանրապետության ֆինանսների նախարարությանի ֆինանսական վերահսկողության տեսչության պետ։
2011 թվականից – Վարդգես Պետրոսյանի անվան թիվ 51 հիմնական դպրոցի հոգաբարձուների խորհրդի անդամ։
2015 թ. փետրվարի 16-ին ՀՀ Նախագահի հրամանագրով նշանակվել է Հայաստանի Հանրապետության վերահսկիչ պալատիի խորհրդի անդամ՝ մինչև 2016 թվականի նոյեմբերի 15-ը պաշտոնավարման ժամկետով։Ամուսնացած է, ունի երկու դուստր։ Հայաստանի հանրապետական կուսակցության խորհրդի անդամ է։


== Ծանոթագրություններ ==
Օշականի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Օշական գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 79 հուշարձան (33 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սեմ Նիլ

Նայջել Ջոն Դերմոթ Նիլ (անգլ.՝ Nigel John Dermot Neill, սեպտեմբերի 14, 1947(1947-09-14), Օմա, Հյուսիսային Իռլանդիա), նորզելանդացի դերասան, ռեժիսոր, սցենարիստ, պրոդյուսեր և մոնտաժորդ։ Հանդիսատեսին հայտնի է «Յուրայի դարաշրջանի այգի» (1993), «Յուրայի դարաշրջանի այգի 3» և «200-ամյա մարդը» ֆիլմերից։ Արժանացել է մի շարք կինոմրցանակների։ Բացի այդ, երեք անգամ առաջադրվել է «Ոսկե գլոբուս», երկու անգամ՝ «Էմմի» մրցանակի։ Ընդհանուր առմամբ ունի 3 կինոմրցանակ և 25 առաջադրում։ Պարգևատրվել է Բրիտանական կայսրության շքանշանով։ Ունի Նոր Զելանդիայի, Մեծ Բրիտանիայի, Իռլանդիայի քաղաքացիություն։ Ընտանիքով ապրում է նորզելանդական Ալեքսանդրա քաղաքում։ Այդ երկրի Հարավային կղզում՝ Օտագո պրովինցիայում գտնվող Two Paddocks խոշոր գինեգործարանի սեփականատերն է։


== Ծանոթագրություններ ==


== Արտաքին հղումներ ==
Սեմ Նիլ Internet Movie Database կայքում
Սեմ Նիլ Թվիթթերում
Natural (երգ, Imagine Dragons)

Natural, ամերիկյան Imagine Dragons ռոք խմբի երգը, որը թողարկվել է KIDinaKORNER և Interscope լեյբլներում՝ 2018 թվականի հուլիսի 17-ին որպես ESPN College Football-ի 2018 թվականի մրցաշրջանի մարզական հիմն։


== Պատմություն ==
Խմբի առաջատար վոկալիստ Դեն Ռեյնոլդսը նշել է, որ «Natural»-ը երգ է «ինքդ քեզ որոնելու, ձեր ուղու վրա եղած ցանկացած խոչընդոտի դիմադրելու ցանկության ու կարողության մասին»։ Մամուլի թողարկումում, որում խոսվում է երգի մասին, նա ասել է. «Այս աշխարհում ապրելը, որտեղ շան նման ուտում են միմյանց, կարող է ձեր մեջ բացահայտել ամենավատը, իսկ երբեմն էլ լավագույնը։ Սուտ կլիներ ձեզ ասելը, թե ես չեմ սկսել որոշ չափով թերահավատորեն վերաբերվել որոշ երևույթների իմ կյանքի վերջին տասնամյակների ընթացքում։ Սակայն ես կարծում եմ, որ երբ դուք իսկապես սովորում եք սիրել ձեզ, քննադատող աչքերն ու ատելության խոսքերը դառնում են անիմաստ»։ Երգը թողարկվել է Kidinakorner և Interscope լեյբլներում՝ 2018 թվականի հուլիսի 17-ին։
Երգն ընդհանուր առմամբ հավանության է արժանացել երաժշտական քննադատների ու գրախոսողների կողմից, ինչպիսիք են Մարկոս Պարադատոսը՝ Digital Journal ամսագրից («լավ մտածված երգ», «Ռեյնոլդսի հզոր ձայնը տպավորիչ է»), Սեմ Թոռնովը՝ Billboard ամսագրից («մոլեգին երգ կործանիչ հզորությամբ»), Մայք Վասը՝ Idolator առցանց հրատարակությունից («ռադիոյի համար պատարաստ հիմն»), Թիանա Թիմերբերգը՝ Radio.com կայքից («ազդու և ոգեշնչող երգ», «լավատեսական տեքստով հիանալի երգ»)։
Երգն զբաղեցրել է առաջին հորիզոնականը Hot Rock Songs ռոք հիթ-շքերթում (25 օգոստոսի, 2018)՝ դառնալով հինգերորդ չարթփոփերը 2009 թվականին այդ հիթ-շքերթի հիմնադրումից ի վեր։ Նախկինում այն գլխավորել էին «Radioactive» (2013 թվականին), «Whatever It Takes», «Thunder» և «Believer» (երեքն էլ 2017 թվականին) սինգլները։


== Ձայնագրության մասնակիցներ ==
Տվյալները՝ ըստ Tidal-ի.

Imagine Dragons – երաժշտություն, վոկալ
Mattman & Robin – պրոդյուսերներ, հնչյունային ինժեներներ
Սերբան Գենեա – միքսավորում


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Տեսահոլովակ — youtube.com (Audio)
 Natural (պաշտոնական տեսահոլովակ)
Ալ Ահրամ

Ալ Ահրամ (արաբ․՝ الأهرام‎‎), բառացի թարգմանություն` «Բուրգեր») եգիպտական խոշոր թերթ է։ Հիմնադրվել է 1875 թվականին գաղթականներ` լիբանանցի Բեշարոյի և սալիմցի Թեքլայի կողմից և այն սկզբնապես օրաթերթ էր, որը հրատարակվել էր Ալեքսանդրիայում։   Երկու ամիս հետո «Ալ Ահրամը» դարձել է օրաթերթ, իսկ 1899 թվականի նոյեմբերին նրա խմբագրությունը տեղափոխվել է Կահիրե։ Տարբեր ժամանակներում նրա հետ համագործակցել են եգիպտացի նշանավոր գրողներ, մասնավորապես նոբելյան դափնեկիր Նագիբ Մահֆուզը։ «Ալ Ահրամն» ունի նաև վերսիաներ անգլերեն  («Al-Ahram Weekly») և ֆրանսերեն («Al-Ahram Hebdo») լեզուներով։


== Ծանոթագրություններ ==


== Արտաքին հղումներ ==
Al-Ahram
Al-Ahram Weekly Archived 2014-05-02 at the Wayback Machine.
Al-Ahram Hebdo
Աիդու-Լիիվա

Աիդու-Լիիվա (էստ․՝ Aidu-Liiva), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էշակ (կղզի)

Անվան այլ կիրառումների համար տե՛ս՝ Էշակ (այլ կիրառումներ)Էրշակ, կղզի Ուրմիա լճում։ Անմարդաբնակ է։


== Ծանոթագրություններ ==
Քարակաքավ

Քարակաքավ փասիանների ընտանիքի թռչուն։


== Արտաքին կառուցվածք ==
Մարմնի երկարությունը 32-34 սմ է, թևերի բացվածքը՝ 47-52 սմ, կենդանի զանգվածը՝ 370-770 գ։ Գլուխը և կոկորդը ցայտուն նախշերով են։ Մարմինը վերևից դարչնագույն-մոխրագույն է, կուրծքը՝ մոխրագույն, մարմնի կողքերը՝ բաց դեղնավուն-սպիտակ, կարմրագույն-դարչնագույն շերտերը լայն են՝ սև ուղղահայաց զոլերով։ Ուսափետուրները մոխրագույն-կապույտ են՝ վարդագույն երանգով։ Երիտասարդն ավելի փոքր է, մարմնի կողքերի զոլերը և գլխի նախշերը բացակայում են։


== Կենսակերպ ==
Նստակյաց է, տարածված։ Բնակվում է քարքարոտ սարալանջերին՝ ժայռագոյացությունների հարևանությամբ, կիսաանապատներում ու չոր լեռնատափաստաններում, նաև գետերի ու առվակների մոտ։ Մեծ քանակով պահպանված են Եղեգնաձորում և Վայքում (Վայոց ձորի մարզ)։ 
Անհարթ տարածքներով վազում է արագ և հեշտությամբ բարձրանում զառիթափ լանջերը, սարն ի վար սահասավառնում է երկար տարածություն։ Հանդիպում է փոքր երամներով։ Թաքստոցին մոտենալիս հանկարծակի դիմում է թռիչքի։


== Սննդառություն ==
Սնվում է սերմերով, խոտաբույսերի կանաչ զանգվածով, երբեմն՝ միջատներով։


== Բնադրում ==
Հարսանեկան խաղերը և բնադրազույգերի ձևավորումը՝ ապրիլի սկզբից մայիսին։ Բները կառուցում են ապրիլի վերջից մայիսի սկիզբը։ Ձվադրմանը պատրաստ բները հայտնվում են մայիսի 1-ին կեսից։ Բույնը փոսիկ է (տրամագիծը՝ 19-30 սմ x 15-20 սմ)՝ գետնին, ցամքարը՝ չոր խոտաբույսերից։


== Բազմացում ==
Բնադրում է թփուտներում և խիտ խոտաբույսերում։ Առաջին ձվերը բներում հայտնվում են մայիսի 1-20-ը։ Դնում է 39 մմ տրամագծով, դեղին-սպիտակ՝ բաց դարչնագույն-կարմիր պտերով 8-20 ձու։ Թխսակալում է էգը՝ 28-30 օր։ Ձագերը հայտնվում են հունիսին, ինքնուրույն թռչողները՝ օգոստոսի վերջից սեպտեմբեր։ Հեշտությամբ ընտելանում է անազատ պայմաններին, հաջողությամբ բազմանում է նաև տնային պայմաններում։ Համարվում է արժեքավոր որսորդ, թռչուն։ Գրավիչ է՝ կաքավին բնորոշ կեցվածքով ու կչկչոցով։ Համակեցություններում թվաքանակը նվազում է հարավից հյուսիս։
Զեդազենի վանք

Զեդազենը (վրացերեն՝ ზედაზნის მონასტერი) դեռ XVII դարում լքված վանք է Վրաստանում, Արագվա գետի ձախ ափին, դեպի արևելք Մցխեթա քաղաքից, Զեդազենյան լեռնաշղթայի վրա։
Հիմնադրել է VI դարում Հովհաննեսը, Տասներեք ասորի հայրերից մեկը, կուռք Զադենի կռատնի տեղը։ Լքված է եղել XVII դարում, երբ որ Աբբաս Ա պարսից շահը ավերել է Վրաստանը։ Զեդազենի վանքում, որտեղ թաղված է Հովհաննեսը, կա մի ջրավազան, որտեղ, ըստ ավանդոյթի, ջուրը լինում է միայն մայիսի 7-ին, երբ որ տոնին գալիս են բազմաթիվ աղոթարարներ։ Հենց այս վանքը հիշատակվում է Միխայիլ Լերմոնտովի «Մծիրի» պոեմում։


== Արտաքին հղումներ ==

Վանքի նկարը Archived 2008-10-07 at the Wayback Machine.
geocities.com: Զեդազենի վանք - geocities.com
Այս հոդվածում օգտագործված են Բրոքհաուզի և Եֆրոնի հանրագիտական բառարանի (1890—1907) նյութերը:
Անիշչենկի (գյուղ, Կրեմենչուգի շրջան)

Անիշչենկի (ուկրաիներեն՝ Онищенки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Անիշչենկի գյուղում բնակվում էր 55 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիբիրևո (գյուղ, Ելնինսկի շրջան)

Անվան այլ կիրառումների համար տե՛ս՝ ԲիբիրևոԲիբիրևո (ռուս.՝ Бибирево), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիլուժնոե (այլ կիրառումներ)

Պրիլուժնոե, կարող է վերաբերել՝

Պրիլուժնոե - գյուղ, Ուկրաինայի Խմելնիցկիի մարզի Լետիչևի շրջանում
Պրիլուժնոե - գյուղ, Ուկրաինայի Վիննիցայի մարզի Յամպոլի շրջանում
Էդվարդ Գիբբոն

Էդվարդ Գիբբոն (անգլ.՝ Edward Gibbon, մայիսի 8, 1737(1737-05-08)[…], Putney, Միացյալ Թագավորություն - հունվարի 16, 1794(1794-01-16)[…], Լոնդոն, Մեծ Բրիտանիայի թագավորություն), անգլիացի պատմաբան։
Հեղինակել է Հռոմեական կայսրության անկման և կործանման պատմությունը աշխատությունը, որը բազմիցս վերահրատարակվել է և թարգմանվել բազմաթիվ լեզուներով։ Սկզբնաղբյուրների ուսումնասիրության հիման վրա շարադրել է հռոմեական կայսրության և Բյուզանդիայի պատմությունը II դ. վերջից մինչև 1453 թվականը։ 
Գիբբոնի աշխատության առաջին երեք հատորներն ընդգրկում են մինչև Արևմտահռոմեական կայսրության անկումն ընկած ժամանակաշրջանը (476 թ.), մնացած հատորները նվիրված են Բյուզանդական (Արևելահռոմեական) կայսրության պատմությանը։ Հեղինակը այդ պատմությունը դիտարկում է XVIII դարի լուսավորիչների փիլիսոփայական գողափարների տեսանկյունից՝ Հռոմեական կայսրության անկումը կապելով կայսրերի կամայականության և բռնության, բյուրոկրատիայի ուժեղացման, բանակում կարգապահության թուլացման հետ։ Նրա կարծիքով կայսրության անկմանը նպաստել է նաև քրիստոնեության տարածումը, որը սպանել է հայրենասիրական և քաղաքացիական ոգին։


== Ծանոթագրություններ ==
Դուբրովկա (քաղաքատիպ ավան, Վսևոլոժսկի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка), քաղաքատիպ ավան Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 6693 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դարպաս

Անվան այլ կիրառումների համար տե՛ս՝ Դարպաս (այլ կիրառումներ)Դարպաս,
գյուղ Հայաստանի Հանրապետության Լոռու մարզի Գուգարքի տարածաշրջանում՝ մարզկենտրոն Վանաձորից անմիջապես հյուսիս-արևմուտք։ Գյուղը տեղակայված է Փամբակ գետի աջ ափին՝ ծովի մակարդակից մոտ 1400 մ բարձրության վրա։
Բնակավայրը հին է, ինչի մասին վկայում են գյուղի գերեզմանատան տուֆից սալաքարերի վրայի գրությունները։ Բնակավայրը տեղակայված է հանրապետության հյուսիսարևմտյան մասում՝ Մայմեխ լեռան (3081մ) արևմտյան կողմում, մարզկենտրոն Վանաձորից 4 կմ դեպի արևմուտք։ Կլիման բարեխառն է, ամառը մեղմ է, ձմեռը տևում է 5 ամիս։ 
Անասնապահությամբ զբաղվողներին արտադրում են կաթ, պանիր, միս, բուրդ, մեղր։ Գյուղն ունի միջնակարգ  դպրոց։
Բնակչությունը զբաղվում է անասնապահությամբ, այգեգործությամբ, դաշտավարությամբ, բանջարաբուծությամբ և մեղվաբուծությամբ։


== Բնակչություն ==
Գյուղը 1897 թվականին ուներ  406, 1926 թվականին՝ 620, 1939 թվականին՝ 642, 1970 թվականին՝ 1307, 2001 թվականին՝ 2188 բնակիչ։ Ըստ ՀՀ 2011 թ. մարդահամարի արդյունքների` Դարպասի մշտական բնակչությունը կազմել է 1664, առկա բնակչությունը` 1471 մարդ, բնակչության փոփոխությունը ժամանակի ընթացքում` ստորև.


== Տես նաև ==
Լոռու մարզ
Դարպասի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Անդրոսկոգին շրջան (Մեն)

Անդրոսկոգին շրջան (անգլ.՝ Androscoggin County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 1287 կմ² է, բնակչությունը՝ 107.702 մարդ (2010 թ. տվյալներով)։ Շրջկենտրոնն է Օբորն բնակավայրը։ Կազմավորվել է 1854 թ.։
Վերբովկա (գյուղ, Լուգինսկի շրջան)

Անվան այլ կիրառումների համար տե՛ս՝ ՎերբովկաՎերբովկա (ուկրաիներեն՝ Вербівка), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1858 թվականին։
2001 թվականի տվյալներով Վերբովկա գյուղում բնակվում էր 148 մարդ։ Բնակավայրը զբաղեցնում է 0,6 կմ² տարածք։ Բնակչության խտությունը կազմում էր 246,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլոն Վիկլանդ

Իլոն Վիկլանդ (էստ․՝ Ilon Wikland, ծննդյան անունը՝ Մայրե-Իլոն Պյաէբո, էստ․՝ Maire-Ilon Pääbo, փետրվարի 5, 1930(1930-02-05)[…], Տարտու, Էստոնիա), Էստոնիայում ծնված շվեդ նկարիչ, պատկերազարդող։


== Կենսագրություն ==
Իլոն Վիկլանդը ծնվել է 1930 թվականի փետրվարի 5-ին Տարտու քաղաքում, քաղաքացիական ինժեներ Մաքս Պյաէբո և Pallas գեղարվեստի դպրոցի շրջանավարտ նկարչուհի Վիդի Պյաէբո-Յուսեի (Vida Pääbo-Juse) ընտանիքում։ Իլոնի մայրը 1939 թվականին ամուսնուց բաժանվելուց հետո մեկնել է սովորելու Իտալիայում, այնուհետև կատարելագործվել է Բուդապեշտի գեղարվեստի ակադեմիայում։ Իլոնի մանկությունն անցել է Հաապսալուում, դպրոցն ավարտել է Տալլինում, սակայն 1939-1944 թվականներին սովորել է Հաապսալուի 1-ին հիմնական դպրոցում, ապրել է տատիկի հետ, այնուհետև փախստականների հետ հայտնվել է Շվեդիայում։
Շվեդիայում ապրել է մորաքրոջ հետ, ով Էստոնիայից գաղթել էր դեռևս պատերազմից առաջ և Ստոկհոլմում աշխատում էր որպես նկարիչ։ Իլոնը գնացել է նրա հետքերով և ընդունվել նկարչական դպրոց։ 20 տարեկան հասակում «Ռաբեն և Շեհրեն» (Rabén & Sjögren) հրատարակչությունում  հանդիպել է Աստրիդ Լինդգրենին, ով հավանել է Իլոնի աշխատանքները, և նրանք սկսել են համագործակցել։ Աստրիդի ստեղծագործություններից առաջինը պատկերազարդել է 1954 թվականին լույս տեսած «Միո, տղաս» մանկական գիրքը։
1951 թվականին Իլոնն ամուսնացել է նավաստու հետ և ունեցել են 4 դուստր։


== Աստրիդ Լինդգրենի գրքերի նկարազարդումներ ==
Իլոն Վիկլանդը նկարազարդել է Լինդգրենի բազմաթիվ գրքեր. 

The Six Bullerby Children
The Children on Troublemaker Street
The Brothers Lionheart
Karlsson-on-the-Roof
Mardie
Mio, My Son
Nils Karlsson Pyssling
Ronia the Robber's Daughter
Seacrow Island
The Ghost of Skinny Jack
Sunnanäng
The Dragon with Red Eyes, I Want a Brother or Sister, That’s My Baby, Brenda Helps Grandmother, Simon Small Moves in, The Borrowers


== Պարգևներ ==
Սպիտակ աստղի շքանշան (3-րդ աստիճանի), 2011


== Ծանոթագրություններ ==


== Արտաքին հղումներ ==
Ilon Wiklands artshop Archived 2015-04-05 at the Wayback Machine.
Information on www.astridlindgren.se
Iloni Imedemaa Archived 2015-10-01 at the Wayback Machine. – Ilons Wonderland
I Draw, Therefore I Am ՅուԹյուբում
Soome produtsent ja lavastaja John Hakalax räägib Ilon Wiklandi eluloofilmi saamisloost
I DRAW, THEREFORE I AM (2009) Archived 2010-03-03 at the Wayback Machine. – The documentary describes the strong-minded and fearless Estonian Ilon Wikland's childhood and growth towards adolescent and independence, by Kim Finn and John Hakalax
Մանկական Նոր ալիք 2012

Մանկական Նոր ալիք 2012 (անգլ.՝ New Wave Junior 2012, լատիշ․՝ 2012. gada Jaunais Vilnis), «Մանկական Նոր Ալիք» ամենամյա միջազգային հինգերորդ, հոբելյանական մրցույթ-փառատոնը, որի եզրափակիչը տեղի է ունեցել 2012 թվականի օգոստոսի 15-17-ը Ղրիմի «Արտեկ» մանկական միջազգային կենտրոնում։ Մրցույթը հեռարձակվել է «Ռոսիա 1» հեռուստաալիքով 2012 թվականի օգոստոսի 24-26-ը։ Մրցույթի հաղթող է ճանաչվել Ռուսաստանի ներկայացուցիչ Ելիզավետա Պուրիսը։


== Մասնակիցներ ==


== Մրցույթի ժյուրի ==
Իգոր Կրուտոյ
Կոնստանտին Մելաձե
Սերգեյ Լազարև
Անի Լորակ
Ալեքսեյ Ռիժով
Վերա Բրեժնևա
Վլադ Սոկոլովսկի


== Հաղթողներ ==
«Մանկական Նոր Ալիք 2012-ի» հաղթող է ճանաչվել Ռուսաստանից Ելիզավետա Պուրիսը։ Երկրորդ հորիզոնականը զբաղեցրել է Հայաստանի ներկայացուցիչ Սոնա Գյուլխասյանը։ Երրորդ հորիզոնականը շնորհվել է ուկրաինացի Յուրի Պրիվիկին։ Հաղթողներից յուրաքանչյուրին հանձնվել է յուրահատուկ մրցանակ՝ «Բյուրեղապակե ալիք»։
Հանդիսատեսի համակրանքի մրցանակը՝ «Ադամանդե ալիքը», ստացել է ուկրաինացի Վիկտորյա Լիտվինչուկը։ «Ուկրաինայի զարգացում» բարեգործական հիմնադրամի կողմից Եվրոպական երաժշտական մայրաքաղաքներով ուղևորություն է ստացել Լեհաստանի ներկայացուցիչ Ալեքսանդրա Սմերախանսկայան։ «Մանկական ռադիոյի» մրցանակը՝ երգի ռոտացիան եթերում, բաժին է հասել Ռուսաստանի ներկայացուցիչ Ռագդա Խանիևային։


== Հետաքրքիր փաստեր ==
Մրցույթի բացման հանդիսավոր արարողությանն անձամբ մասնակցել է Ուկրաինայի նախագահ Վիկտոր Յանուկովիչը։ Տոնի սկիզբն ազդարարելով՝ Վիկտոր Ֆեոդորովիչը ժյուրիի նախագահ Իգոր Կրուտոյին շնորհել Է Ուկրաինայի ժողովրդական արտիստի կոչում։
Օգոստոսի 12-ին Յալթայում տեղի է ունեցել «Մանկական Նոր Ալիք» մրցույթի հնգամյակին նվիրված ֆլեշմոբ։
Օգոստոսի 17-ին կայացել է «Մանկական Նոր Ալիք» գավաթի համար ֆուտբոլի բարեգործական հանդիպումը։ Յալթայի գետափին հանդիպել են «Մանկական Նոր Ալիքի» մրցանակակիրներն ու մասնակիցները և Կրիվոյ Ռոգ քաղաքի գիշերօթիկ դպրոցի տղաները։ Այս երեխաները դուրս են եկել «Միասնություն հանուն աշխարհի» առաջնության եզրափակիչ, որը միջազգային նշանակություն ունի և անցկացվում է աշխարհի 12 երկրում, իսկ տվյալ տարի «Շախտյոր Դոնեցկ» ֆուտբոլային ակումբի օգնությամբ կայացել Է Ուկրաինայում։ Կրիվոյ Ռոգի տղաները Յալթայում հաղթել են 9:5 հաշվով՝ չնայած երիտասարդ կատարողների ուժեղ խաղին։ Մրցավարը Սվետլանա Օբերնիխինն էր՝ Յալթայի ֆուտբոլի ֆեդերացիայի մրցավարը։


== Տես նաև ==
Նոր Ալիք 2012
Մանկական Եվրատեսիլ 2012 երգի մրցույթ


== Ծանոթագրություններ ==


== Արտաքին հղումներ ==
«Մանկական Նոր Ալիք» մրցույթի պաշտոնական կայք (անգլ.) (ռուս.)
Դավիթ Անհաղթի անվան զբոսայգի (Երևան)

Դավիթ Անհաղթի անվան զբոսայգի, գտնվում է Երևանի Քանաքեռ-Զեյթուն համայնքում՝ Դավիթ Անհաղթի փողոցի վերջնամասում։
Այգում տեղադրված է Դավիթ Անհաղթի հուշարձանը (քանդակագործ` Սերժ Մեհրաբյան, Ճարտարապետ՝ Էդուարդ Սաֆարյան, 1985 թվական)։
Այգում են գտնվում նաև «Զեյթունցիներ» հարթաքանդակները, քանդակագործ՝ Արարատ Հովսեփյան, համահեղինակ՝ Վլադիմիր Աթանյան, ճարտարապետ՝ Էդուարդ Սաֆարյան, 1984, տուֆ։


== Պատկերասրահ ==

		
		


== Ծանոթագրություններ ==
Քուրդան (Այնթապի գավառ)

Քուրդան, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր գավառակի հարավային սահմանի մոտ, Ծաղկանց լեռների հարավարևմտյան լանջերին, Այնթապ ավանից 40 կմ հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Առնչակցություն

Առնչակցություն, հանցագործության հետ առնչվող հանրորեն վտանգավոր գործողություն կամ անգործություն։ Ի տարբերություն հանցակցության, առնչակցությունը չի օժանդակում հանցավոր արարքի կատարմանը, դրա հետ պատճառական կապի մեջ չի գտնվում և տեղի է ունենում, երբ հանցագործությունն արդեն կատարվում է կամ ավարտված է։
Գործող օրենսդրությունն «առնչակցություն» տերմինը չի կիրառում և ինքնուրույն հանցավոր արարք չի դիտում։


== Դրսևորում ==
Առնչակցություն դրսևորվում է

հանցագործության մասին չհայտնելու
նախապես չխոստացված պարտակման և թողտվության ձևով՝ բոլոր հանցագործությունների նկատմամբ (վերջին բաղադրիչը քրեապես պատժելի արարք չի համարվում)։Հանցագործության պարտակումը և իմանալ չհայտնելը քրեական պատասխանատվություն են առաջացնում միայն օրենքում նախատեսված դեպքերում, երբ դրանք վերաբերում են

պետական հանցագործություններին
սոցիալիստական սեփականությանը
անձի կյանքին և առողջությանը
քաղաքացիների անձնական գույքի դեմ ուղղված առավել ծանր, ինչպես նաև մեծ վտանգ ներկայացնող այլ հանցագործություններին։Որոշ հանցագործությունների պարտակման և չհայտնելու պատժելիության մասին ակնարկներ կան հայ հին իրավունքի աղբյուրներում՝ Դավիթ Ալավկա որդու կանոններում, Մխիթար Գոշի և Սմբատ Սպարապետի դատաստանագրքերում։
Ալինա Սանչես

Ալինա Սանչես (իսպ.՝ Alina Sánchez1986, Սան Մարտին դե լոս Անդես, Նեուկեն, Արգենտինա - 2018), հայտնի է նաև որպես Lêgerîn Çîya, արգենտինացի բժիշկ, միջազգայնագետ, ֆեմինիստ և հեղափոխական։ Սովորել է  Կուբայում՝ Լատինական Ամերիկայի բժշկական դպրոցում (անգլ.՝ ELAM (Latin American School of Medicine)): Սանչեսը  2011 թվականին միացել է Կանանց ինքնապաշտպանական ջոկատներին (անգլ.՝ Women's Protection Units (YPJ)) և աշխատել Սիրիական Քուրդիստանի առողջապահական համակարգում։ Մահացել է ավտովթարից՝ Ալ-Հասաքա քաղաքի ճանապարհին՝ 2018 թվականի մարտի 17-ին։ Նրա պատվին Ջազիրայի շրջանի Թել Թամեր հիվանդանոցը կոչվում է նրա անունով։


== Կենսագրություն ==
Ալինա Սանչեսը ծնվել է Սան Մարտին դե լոս Անդես քաղաքում, Նեուկեն, Արգենտինա և մեծացել է Կորդովայում։
Սովորել է Կորդովայի ազգային համալսարանում (կարճ ժամանակահատվածով), երիտասարդ տարիներից եղել է քաղաքական անկախության և ուսանողական կազմակերպության ուժեղ պաշտպանը։ 2005 թվականին նա Կուբայի Հանրապետությունից կրթաթոշակ է ստացել  և ուսանել Լատինական Ամերիկայի բժշկական դպրոցում՝ ստանալով բժշկի որակավորում։ Սանչեսը 2011 թվականին միացել է Կանանց ինքնապաշտպանական ջոկատներին։ 
Սիրիական Քուրդիստանի հանրային առողջապահական քաղաքականության իրականացման իր փորձի մասին Սանչեսն ասել է. 


== Ծանոթագրություններ ==


== Արտաքին հղումներ ==
Letter to the colleague Legerîn Çiya (Alina Sánchez) from her friends at the Jineolojî Academy
Rojava Hospital is named after the doctor Alina Sánchez
Սան Սեբաստիանո ֆուորի լե Մուրա

Սան Սեբաստիանո ֆուորի լե Մուրա (իտալերեն՝ San Sebastiano fuori le mura, լատ.՝ Sancti Sebastiani extra muros կամ San Sebastiano ad Catacumbas), բազիլիկ Իտալիայի մայրաքաղաք Հռոմում։ Տեղակայված է Սուրբ Սեբաստիանոյի գետնադամբարանի վրա։ Սեբաստիանոյի մասունքները պահվում են այս եկեղեցում, մի մասն էլ՝ Սուրբ Պետրոսի տաճարում։ Մինչև 2000 թվականը համարվել է Հռոմի յոթ Ուխտավոր եկեղեցիներից մեկը։
1960 թվականի դեկտեմբերի 30-ից եկեղեցին տիտղոսակիր է։ 2007 թվականի նոյեմբերի 24-ից եկեղեցու կարդինալ քահանան իսպանացի Լյուիս Մարտինես Սիստաչն է։


== Պատմություն ==

Սկզբնապես Սան Սեբաստիանո ֆուորի լե Մուրա բազիլիկը կառուցվել է 4-րդ դարի առաջին կեսին։ Եկեղեցին նվիրված է 3-րդ դարի հռոմեացի հանրահայտ նահատակ Սուրբ Սեբաստիանոյին։ Եկեղեցին կառուցվել է Սբ․ Սեբաստիանոյի գետնադամբարանի վրա, իսկ ֆուորի լե Մուրան վերագրվում է այն փաստին, որ եկեղեցին գտնվում է Ավրելիանոսի պատից դուրս, ինչպես նաև, որպեսզի տարբերակվի Պալատին բլրի վրա գտնվող համանուն Սան Սեբաստիանո ալ Պալատինո եկեղեցուց։
Ըստ հիմնադրման ավանդույթի, 258 թվականին, քրիստոնյաների հալածանքների ժամանակ գետնադամբարանները ժամանակավորապես եղել են երկու սրբերի՝ Պողոս և Պետրոս առաքյալների շիրիմների վայր։ Նրանց աճյունները հետագայում տեղափոխվել է իրենց անունները կրող բազիլիկներ։ Սեբաստիանոյին նվիրաբերումը թվագրվում է 9-րդ դարին։
Սեբաստիանոյի մասունքներն այստեղ են տեղափոխվել 350 թվականին։ 826 թվականին դրանք տեղափոխվում են Սուրբ Պետրոսի տաճար՝ վախենալով սարակինոսների գրոհումից։ Փաստորեն վերջիններս նյութականացվում են, իսկ եկեղեցին՝ ոչնչացվում։ Նիկողայոս I Պապի օրոք կառույցը վերահիմնվում է և վերաօծվում Ոնորիոս III (1216–1227 թթ․) Պապի օրոք։
Ներկայիս եկեղեցին 17-րդ դարի շինություն է, որը կառուցումը հովանավորել է կարդինալ Սկիպիոնե Բորգեզեն 1609 թվականին։ Ճարտարապետ Ֆլամինիո Պոնցիոյի մահից հետո, 1613 թվականին կառուցումը շարունակում է Ջիովանի Վասանցիոն, որն էլ ավարտում է այն։


== Ակնարկ ==
Ձախ կողմի առաջին կապելլայում գտնվող Սուրբ Սեբաստիանոյի արձանը Ջուզեպպե Ջորջետտիի աշխատանքն է։ Մասունքների կապելլան տեղակայված է նավում։ Անտեղ պահպանվում է մի քար, որի վրա իբրև թե Հիսուսի ոտնահետքերն են, ինչպես նաև այն նետերից մեկը, որը խոցել է Սեբաստիանոյին, և մի մաս այն սյունից, որին գամված է եղել Սեբաստիանոն իր նահատակության ժամանակ։
Ուշագրավ է Ալբանի կապելլան, որը կառուցվել է 1716 թվականին Կղեմես XI Պապի նախաձեռնությամբ։ Այն նվիրվել է Փաբիանոս Պապին։ Ալբանի կապելլան կառուցել և ձևավորել են Կառլո Մարատտան, Ալեսսանդրո Սպեկկին, Ֆիլիպո Բարիջիոնին և Կառլո Ֆոնտանան։


== Պատկերասրահ ==

		
		
		
		
		
		


== Ծանոթագրություններ ==


== Աղբյուրներ ==
Paolo Coen, Le sette chiese. Le basiliche giubilari romane, Newton Compton, Rome, 1994.
Claudio Rendina, Enciclopedia di Roma, Newton Compton, Rome, 2000.
"San Sebastiano fuori le Mura", by Chris Nyborg.


== Արտաքին հղումներ ==
Եկեղեցու պաշտոնական կայքը
(1678) Հվին

(1678) Հվին (անգլ.՝ Hveen), աստերոիդ աստերոիդների հիմնական գոտում։ Հայտնաբերվել է 1940 թվականի դեկտեմբերի 28-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,155968 ա. մ., առավելագույնը մոտենում է 2,8049 ա. մ. հեռավորության վրա և հեռանում 3,507 ա. մ.։ Արեգակի շուրջ մեկ ամբողջական պտույտ է կատարում 2047,85 երկրային օրվա ընթացքում, իր ուղեծրով շարժվելով միջինում 0,175794 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1678) Հվին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իելի (Մեստիայի շրջան)

Իելի (վրաց.՝ იელი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 44 մարդ։


== Ծանոթագրություններ ==
Փոլկի շրջան (Արկանզաս)

Փոլկ (անգլ.՝ Polk County), ԱՄՆ Արկանզաս նահանգի շրջաններից մեկը։ Ընդհանուր տարածությունը 2.227 կմ² է, բնակչությունը՝ 20.662 մարդ (2007 թ. տվյալներով)։ Շրջկենտրոնն է Մենա բնակավայրը։ Կազմավորվել է 1844 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում Archived 2016-01-05 at the Wayback Machine.
Մարկ Սենֆորդ

Մարշալ Կլեմենտ (Մարկ) Սենֆորդ կրտսեր (անգլ.՝ Marshall Clement "Mark" Sanford Jr., մայիսի 28, 1960(1960-05-28), Ֆորթ Լոդերդեյլ, Ֆլորիդա, ԱՄՆ), ամերիկացի հանրապետական կոնգրեսական։ 2003-2011 թվականներին Հարավային Կարոլինա նահանգի նահանգապետ։
2019 թվականի սեպտեմբերի 8-ին հայտարարել է 2020 թվականի նախագահական ընտրություններում Հանրապետական կուսակցության կողմից առաջադրվելու մասին։


== Կենսագրություն ==
Մարշալ Կլեմենտ Սենֆորդ կրտսերը ծնվել է Ֆլորիդա նահանգի Ֆորտ Լաուդերդեյլ քաղաքում։ Նրա ծնողները սրտանոթային վիրաբույժ Մարշալ Կլեմենտ Սենֆորդը և Պեգի Փիթսն էին։ Չնայած ընտանիքը բավականին ապահովված էր, սակայն ողջ ընտանիքը քնում էր նույն սենյակում՝ էլեկտրականությունը խնայելու համար։
Սենֆորդը 1983 թվականին Ֆուրմանի համալսարանում ստացել է բիզնեսի բակալավրի աստիճան և բիզնեսի կառավարման մագիստրոսի կոչում։
1989 թվականի նոյեմբերին Սենֆորդն ամուսնացել է Ջենի Սալիվիվանի հետ։ Զույգը ունի չորս որդի։
1992 թվականին հիմնադրել է Norton և Sanford Real Estate Investment լիզինգային և բրոքերային ընկերությունը։


== Ծանոթագրություններ ==


== Արտաքին հղումներ ==
Mark Sanford for President 2012
South Carolina Office of the Governor Mark Sanford official state website
biography
Follow the Money — Mark Sanford
2008(չաշխատող հղում) 2006 Archived 2012-02-06 at the Wayback Machine. 2004 Archived 2011-12-18 at the Wayback Machine. 2002(չաշխատող հղում) campaign contributions
10 Things You Didn’t Know About Mark Sanford
Will Mr. Sanford go to Washington? Archived 2010-02-01 at the Wayback Machine.
News on Gov. Mark Sanford from leading sources on DailyMe focus page(չաշխատող հղում)
Կուլտաբան (գյուղ, Բայմակսկի շրջան)

Կուլտաբան (ռուս.՝ Культабан, բաշկիրերեն՝ Күлтабан), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 415 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զարան (Խարագաուլի շրջան)

Անվան այլ կիրառումների համար տե՛ս՝ Զարան (այլ կիրառումներ)Զարան (վրաց.՝ ზარანი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 600 մետր բարձրության վրա։ Շրջկենտրոն Խարագաուլից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 158 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ելիզավետինո (գյուղ, Ելնինսկի շրջան)

Անվան այլ կիրառումների համար տե՛ս՝ ԵլիզավետինոԵլիզավետինո (ռուս.՝ Елизаветино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենդրոֆ Քոուֆաքս

Սենդրոֆ «Սենդի» Քոուֆաքս (անգլ.՝ Sanford "Sandy" Koufax, [ˈkoʊfæks]; ծննդմամբ Սենդրոֆ Բրաուն (անգլ.՝ Sanford Braun), դեկտեմբերի 30, 1935(1935-12-30), Բրուքլին, Նյու Յորք, Նյու Յորք, ԱՄՆ), ամերիկյան ձախլիկ փիթչեր, որն իր տասներկուամյա կարիերայի ընթացքում խաղացել է «Լոս Անջելես Դոջերս» բեյսբոլի թիմում (նախկինում կոչվել է Բրուկլին Դոջերս), որտեղ նրան տվել են 32 համարը և որով այլևս ոչ ոք հանդես չի գալիս 1972 թվականից ի վեր։ Բեյսբոլի փառքի սրահում ներառվել է կարիերայի ավարտից հետո, 1972 թվականին` դառնալով լիգայի ամենաերիտասարդ նախկին խաղացողը, որն արժանացել է այդ պատվին (36 տարեկան և 20 օրական)։

Քոուֆաքսի կարիերայի գագաթնակետը եղել է 1961 թվականից մինչև 1966 թվականը, երբ նա անընդմեջ խաղացել է վեց մրցաշրջան ամբողջությամբ։ 1966 թվականին, ընդամենը 30 տարեկանում, նա ստիպված է եղել թողնել պրոֆեսիոնալ կարիերան՝ արմնկային հոդի հոդաբորբի պատճառով, ինչը զրկել է խաղալու հնարավորությունից։ Քոուֆաքսը 1963 թվականի լիգայում համարվել է ամենաարժեքավոր խաղացողը. 1963, 1965 և 1966 թվականներին դարձել է Սան Յանգի մրցանակի դափնեկիր` բեյսբոլի պատմության մեջ դառնալով առաջին եռակի մրցանակակիրը։ Յուրաքանչյուր մրցաշրջանում, երբ  Քոուֆաքսը մրցանակ է ստացել, նա նաև արժանացել է ազգային լիգայի փիթչերի եռակի թագը` ցուցաբերելով հաղթանակների, սթրայք աութների և «ERA-յի» լավագույն արդյունք։
Քոուֆաքսը դարձել է գլխավոր լիգայի առաջին մասնակիցը, որն անց է կացրել չորս խաղ առանց հիթերի (այդ թվում` ութերորդ «կատարյալ խաղը» պատմության մեջ, որում փիթչերը հաղթանակ է տարել` մրցակցի ոչ մի բազա բաց չթողնելով)։ Չնայած համեմատած կարճ կարիերային, Քոուֆաքսի սթրայք աութների ցուցանիշը 2,396 է, ինչի շնորհիվ նա յոթերորդ տեղում է փիթչերների ցանկում և  երկրորդ տեղում՝ ձախլիկ փիթչերների ցանկում` Ուորրեն Շպանից հետո (2,583)։
Քոուֆաքսը աչքի ընկնող հրեա մարզիկնից մեկն է։ 1956 թվականի Համաշխարհային շարքի առաջին խաղը համընկել է Յոմ Կիպուրի՝ հուդայականության ամենակարևոր տոներից մեկի հետ, և Քոուֆաքսը հրաժարվել է դուրս գալ խաղադաշտ։ Միջադեպը հանրային ուշադրության է արժանացել` որպես սոցիումի ճնշման և անձնական համոզմունքների հակասության օրինակ։


== Դերասանական կարիերա ==
1959 թվականից մինչև 1962 թվականները Քոուֆաքսը նկարահանվել է հեռուստատեսային ֆիլմերում։ 1959 թվականին նա նկարահանվել է Բեն Քեսսիդի դերում՝ Shotgun Slade վեսթերնի «Too Smart to Live» դրվագում։ 1960 թվականին նա խաղացել է Ջոննի դերը՝ «ABC/Warner Brother Colt .45» ընկերության սերիալի մի դրվագում։ Նա նաև աննշան դերեր է խաղացել ABC/WB — 77 Sunset Strip և Bourbon Street Beat սերիալներում։
1963 թվականին Քոուֆաքսը «Դոջերսի» մի քանի խաղացողների հետ նկարահանվել է Mr. Ed սերիալի դրվագում։
1962 թվականին Քոուֆաքսն ինքն իրեն խաղացել է CBS հեռուստաալիքի Dennis the Menace սերիալի «Dennis and the Dodger» դրվագում։ Նա նաև ինքն իրեն խաղացել է NBC հեռուստաալիքի Մայքլ Շեյնի «Strike Out» դետեկտիվ սերիալում։


== Ծանոթագրություններ ==


== Արտաքին հղումներ ==
«Sandy Koufax Biography»։ Baseball Hall of Fame։ Արխիվացված է օրիգինալից February 20, 2008-ին։ Վերցված է 2011-11-25 
«Sandy Koufax Career Statistics»։ Baseball-Reference.com։ Արխիվացված է օրիգինալից 2012-05-17-ին։ Վերցված է 2011-11-25 
«Sandy Koufax Biography»։ ESPN SportsCentury։ Արխիվացված է օրիգինալից 2012-05-17-ին։ Վերցված է 2011-11-25
Փոխակերպիչ ենթակայան

Փոխակերպիչ ենթակայան, ենթակայան էլեկտրական, որը նախատեսված է էլեկտրական հոսանքի՝ հիմնականում ըստ հաճախականության և փուլերի թվի փոխակերպման համար՝ գլխավորապես վենտիլային փոխակերպիչների օգնությամբ։ էլեկտրակայանների արտադրած եռաֆազ հոսանքը փոխակերպիչ ենթակայանում փոխակերպվում է հաստատուն հոսանքի, (էլեկտրոլիզի հզոր տեղակայանքների հաստոցների և գլոցման հաստոնների կարգավորվող էլեկտրահաղորդակների և այլ հարմարանքների սնման համար), արդ․ հաճախականության համեմատ ավելի ցածր կամ ավելի բարձր հաճախականության փոփոխական հոսանքի (փոփոխական հոսանքի կարգավորվող էլեկտրահաղորդակների, ինդուկցիոն տաքացման տեղակայանքների, ինդուկցիոն վառարանների սնման համար) կամ միաֆազ-փոփոխական հոսանքի (աղեղային էլեկտրական հզոր վառարանների, միաֆազ հոսանքի կոնտակտային ցանցերի սնման համար)։ Հզոր փոխակերպիչ ենթակայանների կազմի մեջ մտնում են փոփոխական հոսանքի բաշխիչ հարմարանքները, փոխակերպիչ հարմարանքներով մեքենայական սրահը, ուղղված (փոխակերպված) հոսանքի բաշխիչ հարմարանքը, հովացման և օդափոխման համակարգերը, ինչպես նաև օժանդակ սարքավորումը։
Բաբասե

Բաբասե (անգլ.՝ Babase Island), Խաղաղ օվկիանոսում գտնվող Ֆենի խմբի ամենահյուսիսային կղզին։ Տեղակայված է Բիսմարկի կղզեխմբի Նոր Իռլանդիա կղզիների հյուսիսում, պատկանում է Պապուա Նոր Գվինեային, գտնվում է Ամբայթլ կղզիներից հյուսիս-արևելք։ Վարչականորեն մտնում է Նոր Իռլանդիա մարզի Այլենդս շրջանում։


== Աշխարհագրություն ==
Բաբասեն խոշոր կղզի է՝ 23 կմ2 մակերեսով, իր մոտակայքի Ամբայթլ կղզուց բաժանվում է նեղ շերտով, որ կազմում է 100 մետր։ Կղզու մակերևույթը բավականին հարթ է և շրջապատված է հաստ նյութով։
Երկրաբանության կողմից դիտարկելով՝ Բաբասեն իրենից ներկայացնում է մարջանային բարձրացած շերտ։


== Պատմություն ==
Բաբասե կղզին և իր հարևան Ամբայթլը, որոնք մտնում են Ֆենի խմբի մեջ, հայտնաբերվել են 161 թվականին հոլանդացի ճանապարհորդ Յակոբ Լոմորի և Վիլլեմ Սհաութենի կողմից։ 1855 թվականին Բաբասեն դարձավ Օվկիանիայի գերմանական գաղութների մի մասը, իսկ 1899 թվականից այն դարձավ վարչականորեն գերմանական Նոր Գվինեայի մաս։ 1914 թվականին Ֆենի կղզիները զբաղեցված էին ավստրալիական զորքերի կողմից։ Իսկ Առաջին համաշխարհային պատերազմից հետո դրանք հանձնվեցին Ավստրալիային։ 1975 թվականից Բաբասեն հանդիսանում է Պապուա Նոր Գվինեայի մաս։


== Ծանոթագրություններ ==
97

97 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 97 թվականն է, 
I դարի 97-րդ տարին։


== Դեպքեր ==


== Ծնունդներ ==


== Մահեր ==
Համզա (Էրզրումի գավառ)

Համզա, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 46 կմ հարավ։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թեժչար

Թեժչար, լեռ Ադրբեջանի Սանդրուքի շրջանում, Սադարակ գյուղից մոտ 8 կմ հյուսիս-արևելք։ Բարձրությունը 2000 մետր։


== Ծանոթագրություններ ==